Lav et referat af nedenstående tekst:

Tekst:
Omkring klokken 03.30 natten til søndag blev Nordjyllands Politi kaldt ud til et pizzeria i Hjørring, hvor der var optræk til ballade. Da to patruljevogne nåede frem var der allerede godt gang i slagsmålet, hvor mere end 25 personer var indblandet. Da dele af slagsmålet pludselig blev vendt mod politiet blev der kaldt på forstærkning, oplyser vagthavende ved Nordjyllands Politi. Yderligere to hundevogne blev efterfølgende sendt til stedet, og politiet måtte herefter tage stave, peberspray og hunde i brug for at få ro i gaderne. Syv mænd blev i forbindelse med slagsmålet anholdt for overtrædelse af ordensbekendtgørelsen. De anholdte tilbragte natten i detention i henholdsvis Frederikshavn og Aalborg.

Referat:
Politiet måtte tage stave, peberspray og hunde i brug for at få styr på omfattende slagsmål i Hjørring.